EkBass/fiwiki-20250220-pages-articles huggingface dataset:
HMS Wager (R98)

HMS Wager (viirinumero R98) oli Britannian kuninkaallisen laivaston W-luokan hävittäjä toisessa maailmansodassa. == Valmistus == Alus tilattiin joulukuussa 1941 yhdeksännessä hätälaivueessa () John Brown and Companyltä Clydebankistä, missä köli laskettiin 24. kesäkuuta 1942. Alus laskettiin vesille 1. marraskuuta 1943 ja valmistui 14. huhtikuuta 1944.Naval-history.net - HMS Wager == Palvelus == Huhtikuussa 1944 alus läpäisi valmistajan koeajot ja siirrettiin 14. huhtikuuta vastaanottotesteihin. Hyväksynnän jälkeen se varustettiin ja siirtyi Scapa Flow'hun Kotilaivastoon miehistön koulutukseen, jonka päätyttyä toukokuussa se aloitti raskaiden pinta-aluksien suojaamisen osana Kotilaivastoa. === Normandian maihinnousu === Kesäkuussa alus määrättiin suojaamaan Kotilaivastoa, jonka tehtävänä oli estää Saksan laivaston pääsy maihinnousualueelle. Huollon jälkeen alus määrättiin Itäisen laivaston 27. hävittäjälaivueeseen ja siirrettiin telakalle heinäkuussa. Palattuaan palvelukseen se lähti uuteen tehtävään. Alus lähti 31. elokuuta Adenista edelleen Trincomaleehen, jossa se liittyi syyskuussa Itäiseen laivastoon. === Itäinen laivasto === Alus suojasi 15. lokakuuta 1944 HMS Wakefulin, HMS Wessexin ja HMS Whelpin kanssa HMS Indomitablea, HMS Victoriousia, HMS Phoebea muodostaen operaatio Milletin TG65.3:n. Operaatio oli Leyten maihinnousun harhautusisku Nikobaareille. Osasto joutui 17. lokakuuta kahdentoista torpedokoneen hyökkäykseen lähellä Nikobaareja. Lentotukialusten koneet ampuivat alas seitsemän hyökkääjistä menettäen itse kolme. Operaatio Robsonissa, Sumatran koillisosaan tehdyssä iskussa, alus suojasi 17. marraskuuta Whelpin kanssa tankkeri RFA Wave Kingiä, joka seuraavana päivänä huolsi iskuosaston. Operaatiosta vapauduttuaan alus määrättiin 22. marraskuuta hävittäjälaivueen mukana Brittiläiseen Tyynenmeren laivastoon. Alus jäi sodan päätyttyä Hongkongiin sijoitettuun Brittiläiseen Tyynenmeren laivastoon, jonka mukana se osallistui joukkojen kotiuttamiseen sekä muihin laivastopalvelukseen kuuluneisiin tehtäviin. Loppuvuodesta 1945 alus siirtyi laivueen mukana Britteinsaarille, jossa se poistettiin palveluksesta siirrettynä Portsmouhin reserviin tammikuussa 1946. Alus makasi ankkurissa vuoteen 1948, jolloin se siirrettiin Simonstowniin Etelä-Afrikkaan. Alus sijoitettiin poistolistalle ja myytiin Jugoslavialle 1956. Modernisoinnin jälkeen alus nimettiin Pulaksi ja liitettiin 1959 Jugoslavian laivastoon, joka poisti sen alusluettelosta 1971. Alus myytiin romutettavaksi 1972. ==Lähteet== * * * === Viitteet === Luokka:Kuninkaallisen laivaston W-luokan hävittäjät Luokka:Yhdistyneen kuningaskunnan toisen maailmansodan hävittäjät Luokka:John Brownin valmistamat alukset Luokka:Yhdistyneen kuningaskunnan kylmän sodan hävittäjät
HMS Wakeful

HMS Wakeful (viirinumero R59) oli Britannian kuninkaallisen laivaston W-luokan hävittäjä toisessa maailmansodassa. == Valmistus == Alus tilattiin 3. joulukuuta 1941 yhdeksännessä hätälaivueessa () Fairfield Shipbuilding and Engineering Companyltä Govanista, missä köli laskettiin 3. kesäkuuta 1942 nimellä HMS Zebra. Nimi kuitenkin vaihdettiin järjesteltäessä W- ja Z-luokkien aluksia. Alus laskettiin vesille 30. kesäkuuta 1943 nimellä HMS Wakeful ja valmistui 17. helmikuuta 1944 varustettuna toimimaan pohjoisilla merialueilla.Naval-history.net - HMS Wakeful == Palvelus == Valmistajan koeajojen jälkeen alus luovutettiin 17. helmikuuta laivastolle vastaanottotesteihin, joiden päätyttyä alus varustettiin. Se siirtyi Scapa Flow'hun Kotilaivastoon miehistön koulutukseen, jonka päätyttyä alus liittyi maaliskuussa Kotilaivaston 3. hävittäjälaivueeseen. Se siirrettiin loppujen luokan alusten valmistuttua perustettavaan 27. hävittäjälaivueeseen. Alus suojasi 3. huhtikuuta HMS Ansonia, HMS Furiousia, HMS Victoriousia, HMS Emperoria, HMS Fenceriä, HMS Pursueria, HMS Searcheria, HMS Belfastia, HMS Royalistia, HMS Jamaicaa ja HMS Sheffieldiä operaatio Tungstenissa, jossa iskettiin lentotukialuskonein Norjan vuonoissa piileksivää Saksan laivaston taistelulaiva Tirpitziä vastaan. Wakeful suojasi 6. toukokuuta HMS Berwickin, HMS Savagen, HMS Wizardin, HMCS Algonquinin, ORP Piorunin ja ORP Błyskawican kanssa Furiousia ja Searcheria tehtäessä tukialuskonein isku Kristiansundin rannikkoliikennettä vastaan. Alus suojasi 12. toukokuuta vastaavaa iskua Narvikin ja Stadlandetin alueille. Kesäkuussa huollon jälkeen alus määrättiin Itäisen laivaston 27. hävittäjälaivueeseen. Se siirrettiin kesäkuussa telakalle, mistä se palasi heinäkuussa liittyen 27. hävittäjälaivueeseen aloittaen laivueen mukana matkan Ceylonille. Alus lähti 31. elokuuta Adenista Trincomaleehen ja liittyi syyskuussa Itäiseen laivastoon. Alus viipyi Japanin aluevesillä avustaen liittoutuneiden joukkojen kotiuttamisessa ennen lähtöään Sydneyyn. Alus palasi joulukuussa 1945 laivueen mukana Britteinsaarille, jossa se jatkoi palvelustaan kadettien koululaivana ennen kuin se muutettiin Greenockissa sukellusveneentorjuntafregatiksi. Alus palasi 1953 muutostöiden päätyttyä telakalta ja liitettiin 5. fregattilaivueeseen. Se oli laivueessa, kunnes alus muutettiin 1957 tutkakoululaivaksi. Vuonna 1959 alus liittyi Portsmouthin paikallislaivueeseen ja edelleen 2. fregattilaivueeseen ennen siirtoa satelliittiviestijärjestelmän koealukseksi 1969. Alus sijoitettiin poistolistalle 1970 ja myytiin 10. heinäkuuta 1971 T. W. Wardille romutettavaksi. Hylky saapui hinattuna Inverkeithingiin romuttamolle 5. heinäkuuta. == Lähteet == * * * === Viitteet === Luokka:Kuninkaallisen laivaston W-luokan hävittäjät Luokka:Kuninkaallisen laivaston tyypin 15 fregatit Luokka:Yhdistyneen kuningaskunnan toisen maailmansodan hävittäjät Luokka:Fairfieldin valmistamat alukset Luokka:Yhdistyneen kuningaskunnan kylmän sodan hävittäjät
HMS Wessex (R78)

HMS Wessex (viirinumero R78) oli Britannian kuninkaallisen laivaston W-luokan hävittäjä toisessa maailmansodassa. == Valmistus == Alus tilattiin 3. joulukuuta 1941 9. hätälaivueessa () Alexander Stephen and Sonsilta Govanista, missä köli laskettiin 20. elokuuta 1942 nimellä HMS Zenith. Nimi vaihdettiin HMS Wessexiksi rationalisoitaessa W- ja Z-luokkien alusten valmistusta. Alus laskettiin vesille 2. syyskuuta 1943 nimellä HMS Wessex ja valmistui 11. toukokuuta 1944.Naval-history.net - HMS Wessex == Palvelus == Alus lähti 19. marraskuuta 1945 paluumatkalle Australiasta ja saapui 28. joulukuuta Devonportiin. Alus poistettiin palveluksesta tammikuussa 1946 ja siirrettiin reserviin Plymouthiin. Alus siirrettiin 1948 Simonstowniin Etelä-Afrikkaan, missä se luovutettiin 29. maaliskuuta 1950 Etelä-Afrikalle. Alus liitettiin Etelä-Afrikan laivastoon nimellä SAS Jan van Riebeeck. Alus modernisoitiin 1966. Se oli palveluksessa, kunnes se sijoitettiin 1978 poistolistalle ja myytiin romutettavaksi. ==Lähteet== * * * === Viitteet === Luokka:Kuninkaallisen laivaston W-luokan hävittäjät Luokka:Yhdistyneen kuningaskunnan toisen maailmansodan hävittäjät Luokka:Fairfieldin valmistamat alukset Luokka:Yhdistyneen kuningaskunnan kylmän sodan hävittäjät
9950 ESA

9950 ESA on Maan lähelle tuleva pikkuplaneetta, joka kuuluu Amor- asteroideihin. ESA:n löysi C. Pollas vuonna 1990. Pikkuplaneetta sai nimensä Euroopan avaruusjärjestön (ESA) mukaan. Ennen kuin asteroidi sai oikean nimensä sen väliaikainen nimi oli 1990 VB. Koska ESA:n absoluuttinen magnitudi (H) on 16,2, sen läpimitta on todennäköisesti kahden ja neljän kilometrin välillä. ==Lähteet== *JPL Small-Body Database Browser: 9950 ESA (1990 VB) *ABSOLUTE MAGNITUDE (H) *Numbered minor planets Luokka:Amor-asteroidit
Vantaan kaupungin asukaslehti

Vantaan kaupungin asukaslehti, tai lyhyemmin Asukaslehti on Vantaan kaupungin julkaisema tiedotuslehti vantaalaisille. Lehti ilmestyy neljä kertaa vuodessa. Asukaslehti on pääosin suomenkielinen, mutta siinä on myös ruotsinkielistä sisältöä sekä lyhyet jutut englanniksi ja venäjäksi. Lehti sisältää vuosittain myös kaavoituskatsauksen, jolla Vantaan kaupunki viestii eri suuralueidensa asemakaavojen muutoksista ja kaupunginosien palvelujen rakentamisesta. Aiemmin kaupunki on julkaissut Vantaa-tiedotuslehteä vuosina 1974-1997. ==Jakelu== Asukaslehti jaetaan jokaiseen vantaalaiseen kotiin. Lehti on saatavissa myös pdf-muodossa Vantaan kaupungin sivujen kautta. Lehden voi noutaa luettavaksi myös seuraavista käsijakelupisteistä: *Tikkurilan yhteispalvelu (Vantaan matkakeskus, Ratatie 7), *Korson yhteispalvelu (Lumo, Urpiaisentie 14), *Myyrmäen yhteispalvelu (Myyrmäkitalo, Kilterinraitti 6), *Tikkurilan kirjasto (Lummetie 4), *Vantaan taidemuseo (Paalutori 3) *Vantaan kaupungin museo (Hertaksentie 1). ==Lähteet== ==Aiheesta muualla== * Vantaan kaupungin asukaslehti 2/2022 (7.5.2022, pdf) (vantaa.fi) * Vantaan kaupungin asukaslehti 1/2022 (5.3.2022, pdf) (vantaa.fi) *Vantaan kaupungin asukaslehden verkkosivut (vantaa.fi) Luokka:Vantaan media Luokka:Suomalaiset kaupunkilehdet
HMS Whelp (R37)

HMS Whelp (viirinumero R37) oli Britannian kuninkaallisen laivaston W-luokan hävittäjä toisessa maailmansodassa. == Valmistus == Alus tilattiin joulukuussa 1941 9. hätälaivueessa () Hawthorn Leslie and Companyltä Newcastle upon Tynestä, missä köli laskettiin 1. toukokuuta 1942. Alus laskettiin vesille 3. kesäkuuta 1943 ja valmistui 25. huhtikuuta 1944.Naval-history.net - HMS Whelp == Palvelus == Japanin antauduttua alus jatkoi palvelustaan Brittiläisessä Tyynenmeren laivastossa Hongkongiin sijoitetussa 27. hävittäjälaivueessa. Alus avusti joukkojen kotiuttamisessa japanilaisten vankileireiltä ennen paluutaan laivueen mukana Britteinsaarille, jossa se siirrettiin 17. tammikuuta 1946 Portsmouthissa reserviin. Alus makasi ankkurissa Portsmouthissa, kunnes se siirrettiin marraskuussa 1947 Simonstowniin Etelä-Afrikkaan. Alus myytiin 1952 Etelä-Afrikalle, joka liitti sen laivastoonsa nimellä SAS Simon van der Stel. Alus modernisoitiin osittain 1962 ja palautettiin palvelukseen helmikuussa 1964. Alus sijoitettiin poistolistalle 1976. ==Lähteet== * * * === Viitteet === Luokka:Kuninkaallisen laivaston W-luokan hävittäjät Luokka:Yhdistyneen kuningaskunnan toisen maailmansodan hävittäjät Luokka:Hawthorn Leslien valmistamat alukset Luokka:Yhdistyneen kuningaskunnan kylmän sodan hävittäjät
Rima 614

Rima 614 on rap-artisti/tuottaja Aksimin, Xdj Aksim -nimellä julkaistu, mixtape-tyylinen tuottajakokoelma. == Kappaleet == # Tono Slono - Kuppikunnat (South Side Mix) # Särre & Kemmuru - Seniori # Särre & Ruudolf - Tiikerinsilmä (Sweet Mix) # Super Janne, Vähäiset Äänet & Aksim - Mr Whiteman (Funky R&b; Mix) # Vähäiset Äänet - Menee pop (93 Classic Mix) # Loost Koos - Tartun tavaraa (Aksim Remix) # Ruudolf & Aksim - Lauantaityylit # 1 # Are - Painaa tonnin # U.A.A.U. (Jontti & Jodarok) - Käteistä & huoria (Hip Soul Mix) # Aksim & Ruudolf - Lauantaityylit # 2 # Särre, Kube & Aksim - Rima 614 # Ruudolf, Särre & Aksim - Pojasta miehex (Finesse Mix) # Ruudolf & Koira - Äijillekki sanon (Bizmark Mix) # Stance Brothers & Tono Slono - Aleksiskivenkatu (Capricorn Mix) # Kemmuru - Parempi mies # Asa - Paha puoli # Jodarok - Sammuta valot # Ruudolf - Liikaa fleivorii (Demo Mix) # Loost Koos & Tono Slono - Katumies Luokka:Aksimin albumit Luokka:Vuoden 2010 albumit Luokka:Suomalaiset mixtapet
HMS Whirlwind

HMS Whirlwind (viirinumero R87) oli Britannian kuninkaallisen laivaston W-luokan hävittäjä toisessa maailmansodassa. == Valmistus == Alus tilattiin 3. joulukuuta 1941 yhdeksännessä hätälaivueessa () Hawthorn Leslie and Companyltä Newcastle upon Tynestä, missä köli laskettiin 31. heinäkuuta 1942. Alus laskettiin vesille 30. elokuuta 1943 ja valmistui 20. heinäkuuta 1944.Naval- history.net - HMS Whirlwind == Palvelus == Japanin antauduttua alus viipyi Kaukoidässä osallistuen joukkojen kotiuttamiseen joulukuuhun 1945. Alus palasi 15. tammikuuta 1946 Chathamiin ja oli vuoden 1947 Rosythissä koululaivana. Se valittiin muutettavaksi tyypin 15 fregatiksi, jolloin alus poistettiin palveluksesta. Muutostöiden valmistuttua 1953 alus liitettiin 5. fregattilaivueeseen, jossa se osallistui operaatioihin Kyproksella ja Suezin kriisiin. Heinäkuussa 1961 alus siirrettiin 8. fregattilaivueessa Länsi- Intiaan. Alus sijoitettiin 1966 poistolistalle ja siirrettiin maalilaivaksi. Alus hinattiin 12. syyskuuta 1969 Portsmouthista Pembroken telakalle. Ollessaan ankkurissa Cardiganin lahdella ennen koeajoja alus kaatui aallokossa. ==Lähteet== * * * === Viitteet === Luokka:Kuninkaallisen laivaston W-luokan hävittäjät Luokka:Kuninkaallisen laivaston tyypin 15 fregatit Luokka:Yhdistyneen kuningaskunnan toisen maailmansodan hävittäjät Luokka:Hawthorn Leslien valmistamat alukset Luokka:Yhdistyneen kuningaskunnan kylmän sodan hävittäjät
Robot Warlords

Robot warlords, julkaistu Japanissa nimellä Velvet File, on Dazzin kehittämä vuoroihin perustuva tietokoneroolipeli. Se julkaistiin Japanissa vuonna 2000 nimellä Velvet File, ja Euroopassa 2001 Robot Warlords -nimisenä. Pelissä taistellaan terroristiryhmää vastaan mechoilla, joihin voi hankkia aseita ja varustuksia. ==Tarina== Vuonna 2002 osa Japanin puolustusvoimista on ryhtynyt vallankaappausyritykseen eversti Uranon johdolla. Kolmessa päivässä he saavat hallintaansa suuren osan Tokiosta Japanin asevoimien salassa kehittämän aseen avulla. Niitä kutsutaan Bulleteiksi. Paettuaan eversti Uranon armeijaa hallituksen johtajat päättävät ryhtyä vastahyökkäykseen. Koska hyökkäykseen ryhtyminen kuitenkin tekisi Tokiosta taistelukentän, he päättävät käyttää varovaisempaa suunnitelmaa. Johtajat antavat seitsemän päivää aikaa tuhota eversti Uranon joukot koelentäjien ryhmälle, joilla on muutama Bullet, jotka eivät ole vallankaappaajien hallussa.Robot Warlords -pelin ohjekirja, sivu 2. ==Lähteet== Luokka:Vuoden 2000 videopelit Luokka:PlayStation 2 -pelit Luokka:Vuoropohjaiset strategiapelit
Syvä itä

Syvä itä – Stabiili asunnoton Bläk Russian Remix on rap-artisti Jodarokin ja Aksimin (Bläksim) yhteisalbumi vuodelta 2005. Albumi on Aksimin tekemä remixversio Jodarokin aikaisemmasta Stabiili asunnoton -albumista. == Kappaleet == # Syvä itä intro # Ylös ylös # E - I - O # Pikkuse kaikille # Aivan sama (mukana Hannibal) # KELA sitä # Reissuviisu (mukana Tono Slono) # Meiän musa (mukana Seyed Ali) # Kotiin (mukana Rudy) # 3 - 1 - 0 - 2 # Syvä itä == Aiheesta muualla == * Albumin arvostelu Desibeli -sivustolla * Albumin arvostelu Noise -sivustolla Luokka:Jodarokin albumit Luokka:Aksimin albumit Luokka:Vuoden 2005 albumit
Urho Kekkosen muistomerkki (Kajaani)

Suuri aika eli Urho Kekkosen muistomerkki on Kajaanissa sijaitseva muistomerkki, joka on omistettu kaupungissa kasvaneelle tasavallan presidentti Urho Kekkoselle. Se on ensimmäinen Helsingin ulkopuolella sijaitseva Suomen presidentille pystytetty valtakunnallinen muistomerkki, joskin se on sittemmin menettänyt asemansa Kekkosen valtakunnallisena muistomerkkinä kymmenen vuotta myöhemmin Helsinkiin valmistuneelle muistomerkille. Muistomerkin on veistänyt espoolainen kuvanveistäjä Pekka Kauhanen. Se paljastettiin 3. syyskuuta 1990, jolloin Kekkosen syntymästä oli kulunut tasan 90 vuotta. Abstrakti veistos on 8 metriä korkea. ==Katso myös== *Urho Kekkosen patsaat ja muistomerkit ==Lähteet== *UKK muistomerkki Kajaanin kaupungin matkailusivut. Viitattu 30.5.2020. Luokka:Urho Kekkosen patsaat ja muistomerkit Luokka:Kajaanin rakennukset ja rakennelmat Luokka:Kajaanin kulttuuri Luokka:Kajaanin nähtävyydet
Æthelnoth

Æthelnoth tai Ethelnoth (k. 1038) oli Canterburyn arkkipiispa vuosina 1020–1038 ja mahdollisesti pyhimys, mutta tästä ei ole täyttä varmuutta. Hän oli munkkina Glastonburyn luostarissa, minkä jälkeen hän Anglosaksien kronikan mukaan toimi ennen arkkipiispaksi tuloaan Christ Churchin eli nykyisen Canterburyn tuomiokirkon tuomiorovastina ja priorina. Häntä kutsuttiin lisänimellä "Hyvä" ja hän oli kuuluisa viisaudestaan. ==Tausta== Æthelnothin isä oli Dorsetissa sijainneen Cerne Abbasin luostarin perustaja Æthelmaer, joka oli John Worcesterlaisen mukaan wessexiläinen aatelismies. Æthelnothin tiedetään olleen Wessexin kuninkaan Ethelredin jälkeläinen, ja historioitsija Frank Barlowin mukaan hän oli mahdollisesti Wessexin jaarli Godwinin setä. Cerne Abbasissa hän oli luultavasti Ælfricin oppilas. ==Arkkipiispana== Æthelnothin kaudesta arkkipiispana tiedetään hyvin vähän. Æthelweard-niminen aatelismies, jonka Knuut Suuri karkotti maanpakoon vuonna 1020, oli mahdollisesti sukua hänelle. Tällöin Æthelnothin nimitys saattoi olla hyvitystä Knuutia vastustaneelle vaikutusvaltaiselle perheelle. Hänen tiedetään olleen Knuut Suuren läheinen ystävä ja saaneen tältä merkittävän rahalahjoituksen Chartresin tuomiokirkon jälleenrakennusta sekä Glastonburyn luostaria varten. Ainakin kerran Knuut sai häneltä moitteita kiroilemisesta. Ollessaan paluumatkalla vuonna 1022 Roomasta, jossa hän kävi noutamassa palliumin, hän osti Paviasta sadalla hopea- ja yhdellä kultatalentilla Pyhän Augustinuksen käden, jonka hän lähetti Coventryyn pyhäinjäännökseksi. Hänen arkkipiispakautensa merkittävimpänä tapahtumana pidetään tanskalaisten surmaaman arkkipiispa Alphegen pyhäinjäännösten siirtämistä Lontoosta varta vasten rakennettuun pyhäinjäännöslippaaseen. Knuutin käskystä hän vihki Gerbrandin Roskilden piispaksi. Neljä viimeistä virkavuottaan Æthelnoth joutui huonon näkönsä vuoksi turvautumaan sittemmin seuraajakseen tulleen Eadsigen apuun. Hän kuoli 30. lokakuuta vuonna 1038, ja hänet on haudattu Canterburyyn. Todisteita hänen pyhimyskultistaan ei ole, ja eräät tutkijat ovat pitäneet kyseenalaisena sitä, oliko hän todella pyhimys. Hänen muistopäivänsä on 30. lokakuuta. ==Lähteet== Luokka:Canterburyn arkkipiispat Luokka:Syntymävuosi tuntematon Luokka:Vuonna 1038 kuolleet Luokka:99.2 Uskontojen ja kirkkokuntien edustajat
HMS Zodiac

HMS Zodiac (viirinumero R54) oli Britannian kuninkaallisen laivaston Z-luokan hävittäjä toisessa maailmansodassa. == Valmistus == Alus tilattiin 12. helmikuuta 1942 kymmenennessä hätälaivueessa () John I. Thornycroft and Companyltä Southamptonin Woolstonista, missä köli laskettiin 7. marraskuuta 1943. Alus laskettiin vesille 11. maaliskuuta 1944 ja valmistui 23. lokakuuta.Naval-history.net - HMS Zodiac == Palvelus == Valmistumisen jälkeen aloitettiin aluksen vastaanottokokeet, joiden päätyttyä alus siirrettiin Kotilaivastoon Scapa Flow’hun miehistön koulutukseen ennen liittymistä 2. hävittäjälaivueeseen. Alus suojasi 11. tammikuuta 1945 alkaen risteilijä HMS Didoa, saattuetukialuksia HMS Premieriä ja HMS Trumpeteria laskettaessa miinoja Utsiran saaren edustalle operaatio Spellbinderissä, josta vapauduttuaan se osallistui Kotilaivaston mukana Norjan rannikkoliikenteen häirintään. Alus liittyi 18. huhtikuuta risteilijä HMS Bellonan, saattuetukialusten Premierin ja HMS Vindexin sekä Kotilaivaston hävittäjien kanssa Neuvostoliittoon matkanneeseen saattueeseen JW56, mistä se erkani 25. huhtikuuta suojueen mukana ja liittyi 29. huhtikuuta Britteinsaarille palaavaan saattueeseen RA66. Se erkani saattueesta liittyäkseen HMS Birminghamiin, jonka tehtävänä oli Tanskan takaisinvaltaus. HMS Zodiac oli 9. toukokuuta Birminghamin, Didon, HMS Zealousin, HMS Zephyrin ja HMS Zestin kanssa Kööpenhaminassa vastaanottamassa alueella olleiden saksalaisjoukkojen antautumista, jolloin Saksan laivaston risteilijät Prinz Eugen ja Nürnberg siirtyivät liittoutuneiden valvontaan. Alus siirrettiin 13. toukokuuta Zealousin kanssa Kieliin, josta vapauduttuaan se palasi Kotilaivastoon. Alus saattoi 16. elokuuta Plymouthiin Yhdysvaltain laivaston risteilijän USS Augustan, joka kuljetti Yhdysvaltain presidenttiä Harry S. Trumania. Satamaan saavuttuaan se oli vartioaluksena. Alus oli 2. hävittäjälaivueessa, josta se siirrettiin sotatoimien päättymisen jälkeen 4. hävittäjälaivueeseen ja helmikuussa 1947 reserviin. Maattuaan pari vuotta ankkurissa Portsmouthissa alus palautettiin palvelukseen 2. koulutuslaivueeseen Portlandiin. Alus palautettiin 1952 Portsmouthin reserviin, kunnes se kunnostettiin 1954 Penarthissa ennen siirtoaan Cardiffiin. Alus sijoitettiin myyntilistalle ja myytiin 1955 Israelille. Alus siirrettiin Liverpooliin kunnostettavaksi ennen luovutusta. == INS Yaffa == Alus nimettiin 1956 palvelukseen otettaessa Yaffaksi. Se oli palveluksessa aina vuoteen 1972. ==Lähteet== * * * ===Viitteet=== Luokka:Kuninkaallisen laivaston Z-luokan hävittäjät Luokka:Yhdistyneen kuningaskunnan toisen maailmansodan hävittäjät Luokka:Thornycroftin valmistamat alukset Luokka:Yhdistyneen kuningaskunnan kylmän sodan hävittäjät
Norsueläimet

Norsueläimet (Proboscidea) on eläinlahko, jonka ainoa nykyään elossa oleva heimo on norsut (Elephantidae). Heimoon kuuluu kolme lajia: aasiannorsu eli intiannorsu (Elephas maximus), savanninorsu (Loxodonta africana) ja metsänorsu (Loxodonta cyclotis). Norsujen heimoon luetaan myös sukupuuttoon kuollut mammuttien suku (Mammuthus). Norsueläinten lahkoon luokitellaan nykyisen Elephantidae-heimon lisäksi useita esihistoriallisia heimoja, joihin kuuluvia sukuja ovat muun muassa Deinotherium, Paleomastodon ja mastodontit. Norsueläinten lähimpiä sukulaisia ovat tamaanit ja sireenieläimet, ja ne kuuluvat samaan Paenungulata- ryhmään. Norsuilla ei ole luontaisia vihollisia. Ne ovat kasvinsyöjiä ja kuluttavat syömiseen jopa 16 tuntia päivässä. Vähintään puolet norsujen ravinnosta on ruohoa. Lisäksi ne syövät lehtiä, oksia, puiden kuoria ja juuria sekä vähäisiä määriä hedelmiä, siemeniä ja kukkia. == Norsulajien tunnistaminen == Aasiannorsu on tiedetty jo pitkään erilliseksi lajiksi afrikkalaisista savanninorsusta ja metsänorsusta. Sen sijaan kahta afrikkalaista lajia pidettiin pitkään yhden lajin, afrikannorsun, alalajeina. Geenitutkimuksen varmistamalla lajierolla on merkitystä erityisesti norsujen suojelun kannalta. Kunkin lajin yksilömäärä on aiemmin luultua pienempi, mikä tekee lajeista entistäkin uhanalaisempia. Lisäksi salametsästäjät saattavat välttyä rangaistuksilta, koska kaikkien maiden lainsäädännössä metsänorsua ei ole erikseen määritelty uhanalaiseksi. Aasiannorsu, aiemmin intiannorsu on afrikkalaisia lajeja pienikokoisempi, enimmillään noin kolmen metrin korkuinen ja 5 000 kilogramman painoinen. Aasiannorsulla vain osalla uroksista on syöksyhampaat. Aasiannorsun korvat ovat pienemmät ja iho vähemmän ryppyinen kuin metsänorsun ja savanninorsun. Sen päässä on kaksi selvästi erottuvaa kyhmyä. Aasiannorsulla on alalajista riippuen 19 tai 20 paria kylkiluita, kun afrikkalaisilla lajeilla niitä on 22 paria. Savanninorsu eli pensasnorsu on norsulajeista suurin. Metsänorsusta se eroaa muun muassa kynsien määrän perusteella: metsänorsulla on viisi kynttä etujaloissa ja neljä takajaloissa (samoin kuin aasiannorsulla), mutta savanninorsulla on etujaloissa vain neljä ja takajaloissa vain kolme kynttä. Savanninorsun syöksyhampaat ovat isommat ja kaarevammat kuin metsänorsun ja korvat jonkin verran suuremmat. == Mammutit == Mammutit (Mammuthus) olivat pohjoisilla alueilla jääkausien aikana elänyt norsujen heimon suku, johon kuului useita lajeja. Mammutit kehittyivät noin neljä miljoonaa vuotta sitten ja katosivat muutamia tuhansia vuosia sitten. Tunnetuin laji, villamammutti (Mammuthus primigenius), kuoli sukupuuttoon noin 8000 eaa. Kooltaan mammutit olivat lajista riippuen nykyisten norsujen kokoisia tai suurempia. Suurin laji, aromammutti (Mammuthus trogontherii), kasvoi viisi metriä korkeaksi. Mammuttien syöksyhampaat kasvoivat jopa nelimetrisiksi. == Lähteet == == Aiheesta muualla == * Animal Diversity Web * University of California: Introduction to the Proboscidea * Luokka:Seulonnan keskeiset artikkelit
Brymir

Brymir on suomalainen melodisen death metalin yhtye. Yhtye on perustettu vuonna 2006 ja se julkaisi ensimmäisen albuminsa Breathe Fire to the Sun vuonna 2011. == Jäsenet == Yhtyeen jäsenet: * Joona Björkroth (kitara) * Viktor Storm Gullichsen (laulu) * Patrik Fält (rummut) * Sean Haslam (kitara) * Jarkko Niemi (basso) == Julkaisut == === Studioalbumit === * * * * === Singlet === * ”For Those Who Died” (2016) * ”The Rain” (2016) * ”Chasing The Skyline” (2018) * ”Ride On, Spirit” (2018) * "Wings of Fire" (2019) * "Voices in the Sky" (2022) * "Herald of Aegir" (2022) == Lähteet == ==Aiheesta muualla== * Yhtyeen viralliset kotisivut * *
HMS London (F95)

HMS London (viirinumero F95) oli Britannian Kuninkaallisen laivaston tyypin 22 -fregatti. Alus laskettiin vesille lokakuussa 1984 toisen tilauserän aluksena. == Valmistus == Alus tilattiin 23. helmikuuta 1982 Yarrow Shipbuildersilta Scotstounista Glasgow'sta. Sen köli laskettiin 7. helmikuuta 1983 ja alus laskettiin vesille 27. lokakuuta 1984. Alus valmistui 5. kesäkuuta 1987.Friedman, Norman s. 339 == Palvelus == HMS London oli kuninkaallisen laivaston ensimmäiseen Persianlahden sotaan lähettämän osaston lippulaivana 1991. Alus poistettiin palveluksesta 14. tammikuuta 1999. == Regina Maria == Alus myytiin 14. tammikuuta 2003 Romanialle. Alus siirrettiin Portsmouthiin telakalle, jossa se modernisoitiin Nato-yhteensopivaksi. Romanian laivasto otti 21. huhtikuuta 2005 aluksen palveluskäyttöön nimellä Regina Maria. ==Lähteet== * * * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 22 fregatit Luokka:Yhdistyneen kuningaskunnan Persianlahden sodan sotalaivat
Bartłomiej Szudek

Bartłomiej Szudek (s. 10. maaliskuuta 1974 Tczew, Puola) on puolalainen muusikko, säveltäjä, kitaristi sekä sanoittaja. Hän on ollut mukana yhtyeissä Cenotaph, Damnation ja Azarath. ==Julkaisut== Damnation * * * * * * * Cenotaph * * Azarath * * * * * * == Aiheesta muualla == * Luokka:Puolalaiset metallimusiikin kitaristit Luokka:Puolalaiset sanoittajat Luokka:Vuonna 1974 syntyneet Luokka:Elävät henkilöt
Frendit (5. tuotantokausi)

Frendien 5. tuotantokausi kulki Lontoosta Las Vegasiin, ja kummassakin päässä järjestettiin häät! == Häiden jälkeen == == Eurooppalaisia tapoja == == Synnytystuskia == == Hyviä tekoja == == Romanttinen viikonloppu == == Lumimiehen lumoissa == == Uusi kämppis == == Kiitospäivämuisteloita == Luokka:Frendit-tuotantokaudet
Bogomil Pavlov

Bogomil Pavlov (s. 18. tammikuuta 1992) on bulgarialainen mäkihyppääjä. Hänen paras sijoituksensa Fis-cupin 13. sija. Hän edustaa kansallisella tasolla Moten -hiihtoseuraa. Hänen valmentajiaan ovat Winterlich Joachim ja Vladimir Zografskin isä Emil Zografski. == Aiheesta muualla == * Luokka:Bulgarialaiset mäkihyppääjät Luokka:Vuonna 1992 syntyneet Luokka:Elävät henkilöt
Kansainvälinen suunnistusliitto

Kansainvälinen suunnistusliitto (, lyh. IOF) on suunnistuksen kattojärjestö. Järjestön lajeihin kuuluvat suunnistus, hiihtosuunnistus, pyöräsuunnistus ja tarkkuussuunnistus. Kansainvälinen suunnistusliitto perustettiin 21. toukokuuta 1961 Kööpenhaminassa pidetyssä kongressissa. Perustamiskongressiin osallistuivat Bulgaria, Itä-Saksa, Länsi-Saksa, Norja, Ruotsi, Suomi, Sveitsi, Tanska, Tšekkoslovakia ja Unkari. Nykyisin järjestöön kuuluu 70 jäsenvaltiota. ==Lähteet== Luokka:Suunnistus Suunnistus
Turkuseura

Turkuseura () on vuonna 1957 perustettu turkulainen kotiseutuyhdistys. Se toimii 15 turkulaisen kaupunginosaseuran kattojärjestönä, harjoittaa ja tukee Turkua koskevaa tallennus-, tutkimus- ja julkaisutoimintaa ja järjestää esitelmiä, juhlia, näyttelyitä ja retkiä. Sen tavoitteena on vaalia Turun perinteitä ja murretta, pyrkiä syventämään Turun asukkaiden kotiseuduntuntemusta ja lisätä heidän kiintymystä kotiseutua kohtaan. Yhdistys tekee myös aloitteita kaupungin matkailun edistämiseksi ja pyrkii tekemään kaupunkia ja turkulaisuutta tunnetuksi. Yhdistys on virallisesti kaksikielinen. Seuralla on noin 2 200 jäsentä, jotka voivat osallistua seuran toimintaan erilaisten jaostojen kautta. Yhdistyksen toiminta oli vuodesta 1983 lähtien keskittynyt niin sanotun Förituvan ympärille Linnankadun ja Sairashuoneenkadun kulmassa, jossa sijaitsi yhdistyksen toimisto ja kokoustilat sekä Föripuoti-kauppa. Vuonna 2016 yhdistys muutti Brinkkalan taloon Aurajoen toiselle puolelle, Vanhalle Suurtorille. Yhdistyksen toimihenkilöihin kuuluvat toiminnanjohtaja, järjestösihteeri sekä toimistoapulainen. == Kaupunginosaseurat == Turkuseuran piirissä toimivat tai ovat toimineet myös seuraavat kaupunginosayhdistykset:Kaupunginosaseurat, Turkuseura. Viitattu 12.12.2015. * Asukasyhdistys Kerttuli ry * Halinen- Räntämäki ry * Hirvensalo-seura ry * Härkämäkiseura ry * Kakskertaseura ry * Keskikaupunkiseura Toispual jokke ry (läntinen keskusta) * Keskikaupunkiseura Tälpual jokke ry (itäinen keskusta) * Länsi-Turun Asukasyhdistys ry * Martinrantaseura ry * Meripuistoseura ry * Nummenpakanseura ry * Paattisten Seura ry * Piispankatu – Biskopsgatan ry * Portsa ry * Pääskyvuoriseura ry * Ruissaloyhdistys * Runosmäkiseura ry * Varissuoseura ry == Kulttuuriturkulainen == Kulttuuriturkulainen on Turkuseuran vuosittain valitsema henkilö. Näin halutaan nostaa esiin turkulainen kulttuurialan vaikuttaja ja kiittää häntä panoksesta Turun taide- ja kulttuurielämässä. Kulttuuriturkulainen saa Turun päivänä Samppalinnan puistoon nimikyltillä varustetun nimikkopuun. Ensimmäinen kulttuuriturkulainen valittiin vuonna 2006. * 2006 Seppo Lahtinen * 2007 Aiju von Schöneman * 2008 Martti Parkkari * 2009 Matti Salminen * 2010 Harri Raitis * 2011 Tryggve Forssell * 2012 Reijo Mäki * 2013 Raija Lehmussaari * 2014 Mikko Kouki * 2015 Saara Ekström * 2016 Rauno Lahtinen * 2017 Karita Mattila * 2018 Matti Rag Paananen * 2019 Janina Berman * 2020 Kari J. Kettula * 2021 Erika Adamsson * 2022 Anni Nykänen Lähde == Katso myös == * Turun murre == Lähteet == == Kirjallisuutta== * == Aiheesta muualla == * Turkuseuran kotisivut * * Luokka:Turun kulttuuri Luokka:Kotiseutuyhdistykset
Veera Roos

Veera Armida Roos os. Juvelius (7. tammikuuta 1882 Jyväskylä – 28. huhtikuuta 1961 Jyväskylä) oli suomalainen näytelmäkirjailija ja kirjallisuuden suomentaja. Hänellä oli seitsemän sisarusta, joista tunnettuja ovat kirjallisuuden tutkija J. W. Juvelius (1863–1927), kirjailija Valter Juva (1865–1922), vankilanjohtaja V. O. Juvelius (1869–1937), lähetyssaarnaaja ja diakoni Ester Juvelius (1876–1962) sekä kirjailija Siiri Juva (1886–1974). == Näytelmiä == * Pyhäaamu Anttilan pihalla : yksinäytöksinen maalaisnäytelmä. Seuranäytelmiä 254. Karisto 1925, 2. painos 1949 * Inkerin kesäloma : kolminäytöksinen huvinäytelmä. Seuranäytelmiä 253. Karisto 1926 == Suomennoksia == * C. E. Soya : Isoäitini talo : ajankuva. Aura, Turku 1944 (alkuteos Min Farmors Hus : et Tidbillede) * Johan Borgen : Kesätön kesä. Aura, Turku 1945 (alkuteos Ingen sommar) * Albert Viksten : Suuri rakkaus. Aura, Turku 1945 (alkuteos Den stora kärleken) * Jan Ivar Billow : Aaveprikaati : kertomus pojille. Kirjokannen poikien kirjasto 5. Turku 1946, 2. painos Punainen sulka 9, WSOY 1958, 3. painos 1960, 4. painos 1963, 5. painos 1971 (alkuteos Spökbrigaden) * Ivar Jansson : Meksikolainen savikukko : seikkailukertomus Meksikosta. Kirjokannen poikien kirjasto 7. Kirjokansi, Turku 1946 (alkuteos Den mexikanska lergöken) * Jan Ivar Billow : Sininen naamio ; kuvittanut Ami Hauhio. Erillinen jatko saman tekijän "Aaveprikaatiin". Kirjokannen poikien kirjasto 8. Turku 1946, 2. painos Punainen sulka 10, WSOY 1958, 3. painos 1960, 4. painos 1963, 5. painos 1972 (alkuteos Blå masken) == Lähteet == * Luokka:Suomalaiset näytelmäkirjailijat Luokka:Suomentajat Luokka:Vuonna 1882 syntyneet Luokka:Vuonna 1961 kuolleet
Charvel

Charvel on Wayne Charvel 70-luvulla perustama yhdysvaltalainen sähkökitaroita valmistava yritys. Charvel kitarat tulivat tunnetuiksi 80-luvulla monien huippukitaristien soittimena. Kuuluisimpia Charveleita käyttäneitä kitaristeja ovat Edward Van Halen (Van Halen), Richie Sambora (Bon Jovi), Warren DeMartini (Ratt), Jake E. Lee (Ozzy Osbourne), Vinnie Vincent (KISS), Eddie Ojeda (Twisted Sister), George Lynch (Dokken), Allan Holdsworth. == Nykyiset Charvelit == San Dimas Pro-Modshttp://www.charvel.com/promods/ * Japanissa rakennetut kitarat eri malleilla ja väreillä USA Production Modelshttp://www.charvel.com/production-models/ * Yhdysvalloissa rakennetut kitarat eri malleilla ja väreillä == Lähteet == ==Aiheesta muualla== *Charvel Guitars *San Dimas Charvel Resource *USA Charvel Resource *Import Charvel Resource Website Luokka:Kitaravalmistajat Luokka:Yhdysvaltalaiset soitinvalmistajat
Gustaf Rancken (s. 1837)

Gustaf Rancken (14. helmikuuta 1837 Maaria – 17. heinäkuuta 1895 Helsinki) oli suomalainen pappi ja Suomen senaatin esittelijäsihteeri. Ranckenin vanhemmat olivat kirkkoherra Fredrik Wilhelm Rancken ja Johanna Elisabet Ekman. Hän pääsi ylioppilaaksi 1857 Turun lukiosta ja valmistui filosofian kandidaatiksi ja maisteriksi 1864 sekä teologian kandidaatiksi 1875. Rancken vihittiin papiksi 1875. Hän teki opintomatkan Saksaan ja Sveitsiin 1878–1879. Rancken toimi Helsingin normaalikoulun opettajana 1865–1867, Helsingin yliopiston konsistorin amanuenssina 1868–1881 ja samalla kouluasiain ylihallituksen vt. notaarina 1870–1872, Helsingin ruotsalaisen reaalilyseon uskonnon opettajana 1873–1876 sekä Suomen kaartin pataljoonan pastorina 1876–1881. Viimeksi Rancken toimi Suomen senaatin kirkollistoimituskunnan esittelijäsihteerinä 1882–1895. Rancken osallistui Suomen kaartin mukana Venäjän–Turkin sotaan 1877–1878, ja hän sai sotarovastin arvon 1880. Gustaf Rancken oli naimisissa vuosina 1869–1884 Fanny Wilhelmina Charlotta Jägerhornin (k. 1884) kanssa. Heillä oli seitsemän lasta, joista kaksi kuoli pieninä. == Lähteet == * * * Helsingin yliopiston opettaja– ja virkamiesmatrikkeli 1640–1917, osa P–Ö * Åke Backström : Suomen Kaarti Balkanin sotaretkellä 1877-1878, Genos 62(1991), s. 106–110, 122 Luokka:Suomalaiset virkamiehet Luokka:Suomen evankelis- luterilaisen kirkon papit Luokka:Vuonna 1837 syntyneet Luokka:Vuonna 1895 kuolleet
Minä olen muistanut (Kaija Koon albumi)

Minä olen muistanut on Kaija Koon kokoelma-albumi vuodelta 2006. == Kappaleet == # # # # # # # # # # # # == Lähteet == == Aiheesta muualla == * Minä olen muistanut Discogs-sivustolla Luokka:Vuoden 2006 kokoelma-albumit Luokka:Kaija Koon albumit
Heere Heeresma

Simon Heere Heeresma (9. maaliskuuta 1932 – 26. kesäkuuta 2011) oli hollantilainen kirjailija ja runoilija. Heeresma syntyi Amsterdamissa. Hänen ensimmäinen runokokoelmansa, joka oli nimeltään Kinderkamer, julkaistiin vuonna 1954. Hänen läpimurtonsa tapahtui kuitenkin 1960- ja 1970-luvuilla, kun hän oli Provo-liikkeen jäsen. Heeresma kuoli 79 vuoden iässä Larenissa. == Bibliografia == *Kinderkamer (1954) *Bevind van zaken (1962) *Een dagje naar het strand (1962) *De vis (1963) *Juweeltjes van waterverf (1965) *De verloedering van de Swieps (1967) *Geef die mok eens door, Jet! (1968) *Hip hip hip voor de Antikrist (1969) *Teneinde in Dublin (1969) *Han de Wit gaat in ontwikkelingshulp (1972) *Langs berg en dal klinkt hoorngeschal... (1972) *Hallo hallo... bent u daar, Plotsky? Heeresma's spy special (1973) *Zwaarmoedige verhalen voor bij de centrale verwarming (1973) *Mijmeringen naast m'n naaimachine (1975) *Enige portretten van een mopperkont (1977) *Hier mijn hand en dáár je wang (1978) *Hier mijn hand en dáár je wang: wat intieme correspondentie (1978) *Eens en nooit weer... (1979) *Beuk en degel (1982) *Een hete ijssalon (1982) *Femine (1983) *Gelukkige paren (1984) *Spreekt met Winter en 't komt in orde... (1986) *Waar het fruit valt, valt het nergens (1986) *Geschoren schaamte (1987) *Hallo mopperkont! Dag Bets... (1988) *Eén robuuste buste, één!... (1989) *Juichend langs de einder... (1990) *Zingend langs de deuren (1991) *Dronken deuren: uit een verzopen verleden (1992) *Beuken & eikels (1992) *Damesverband (1992) *Zacht gelag (1996) *Heeresma's Pompen of... (1998) *"Vlieg vogel vlieg met me mee tralala" (2000) *"Een jongen uit plan Zuid '38-'43" (2005) *"Een jongen uit plan Zuid '43-'46" (2005) *"Kijk, een drenkeling komt voorbij" (2006) == Lähteet == Luokka:Vuonna 1932 syntyneet Luokka:Vuonna 2011 kuolleet Luokka:Alankomaalaiset runoilijat Luokka:Alankomaalaiset kirjailijat
Pohjois-Karjala (täsmennyssivu)

Pohjois-Karjala voi tarkoittaa seuraavia asioita: * Pohjois-Karjalan maakunta * Pohjois-Karjalan vaalipiiri * Pohjois-Karjalan lääni (1960–1997) * ”Pohjois- Karjala”, Leevi and the Leavings -yhtyeen kappale * Pohjois-Karjala, Joensuussa vuosina 1899–1906 ilmestynyt sanomalehti * Pohjois-Karjala, vuosina 1936–1939 ilmestynyt IKL:n sanomalehti * Pohjois-Karjala, Joensuussa vuosina 1964–1989 ilmestynyt sanomalehti, nykyinen Viikko Pohjois-Karjala
Samuel J. Tilden

Samuel Jones Tilden (9. helmikuuta 1814 – 4. elokuuta 1886) oli yhdysvaltalainen demokraattipoliitikko. Hän oli New Yorkin kuvernööri 1875–1876 ja demokraattisen puolueen presidenttiehdokas 1876. == Elämä == Tilden opiskeli lakimieheksi Yalen yliopistossa ja New Yorkin kaupunginyliopistossa. Valmistuttuaan lakimieheksi Tilden alkoi osallistumaan politiikkaan. Yhdysvaltain sisällissodassa Tilden tuki pohjoisvaltioita. Vuosina 1865-75 Tilden oli murrosvaiheessa eläneen demokraattipuolueen New Yorkin osavaltion osaston puheenjohtaja. Puheenjohtajana ollessaan Tildenillä oli merkittävä rooli niin kutsutun Tweedin ringin, johon kuuluneet poliitikot olivat huijanneet New Yorkin kaupungilta kymmeniä miljoonia dollareita, paljastamisessa. Vuosina 1875-76 toimi New Yorkin kuvernöörinä. Kuvernöörinä ollessaan Tilden sai kansallista huomiota paljastaessaan jälleen kerran korruptoituneiden poliitikkojen ryhmän. Tilden oli demokraattisen puolueen presidenttiehdokas vuoden 1876 vaaleissa. Tilden sai enemmän ääniä kuin vastaehdokas, republikaanien Rutherford B. Hayes, mutta ei kuitenkaan voittanut vaaleja. Ääntenlaskuun liittyneiden kiistojen takia äänestyksen lopputuloksen ratkaisi lopulta kongressin nimittämä erityiskomissio. Republikaanit ja demokraatit tekivät lopulta salaisen sopimuksen, jossa Hayes julistettaisiin vaalien voittajaksi, mutta republikaanit suostuisivat tiettyihin demokraattipuolueen poliittisiin vaatimuksiin. Tildenkin hyväksyi tämän sopimuksen, koska hän halusi välttää tilanteen, jossa epäselvyys vaalien voittajasta olisi johtanut väkivaltaisuuksiin. Presidentinvaalien jälkeen Tilden vetäytyi päivänpolitiikasta, mutta jatkoi vaikuttamista demokraattisen puolueen kulisseissa. Tilden kuoli 4. elokuuta 1886. Tilden, joka oli elämänsä aikana kerryttänyt huomattavan omaisuuden, lahjoitti testamentissaan suurimman osan varallisuudestaan säätiölle, joka sai tehtäväkseen perustaa New Yorkiin avoimen kirjaston. == Lähteet == Luokka:New Yorkin kuvernöörit Luokka:Yhdysvaltalaiset demokraattipoliitikot Luokka:Yhdysvaltalaiset presidenttiehdokkaat Luokka:Vuonna 1814 syntyneet Luokka:Vuonna 1886 kuolleet
Alice Playten

Alice Playten (28. elokuuta 1947 – 25. kesäkuuta 2011) oli yhdysvaltalainen näyttelijä ja laulaja. == Ura == Alice Plotkin syntyi New Yorkissa. Hän aloitti uransa Broadway-musikaalissa Gypsy (1959). Hänen muita musikaalitöitään ovat Oliver!, Henry, Sweet Henry, Hello, Dolly!, Rumors, Seussical ja Caroline, or Change. Hänen off-Broadway -töitään ovat Promenade, The Last Sweet Days of Isaac, Up from Paradise, Sister Mary Ignatius Explains It All for You, Spoils of War, Four Short Operas, First Lady Suite, A Flea in Her Ear ja National Lampoon's Lemmings. == Palkinnot ja ehdokkuudet == * 1968 Tony Award -ehdokkuus musikaalista (Henry, Sweet Henry) * 1968 Theatre World Award (Henry, Sweet Henry) * 1973 Obie Award * 1989 Drama Desk Award -ehdokkuus näytelmästä (Spoils of War) * 1994 Obie Award (First Lady Suite) == Kuolema == Playten kuoli 25. kesäkuuta 2011 sydämen vajaatoimintaan 63-vuotiaana Manhattanilla. == Lähteet == Luokka:Vuonna 1947 syntyneet Luokka:Vuonna 2011 kuolleet Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät
Broadway

Broadway voi tarkoittaa esimerkiksi: == Teatterit == Pohjois-Amerikka: * Broadway (teatteri), teatteriesityksiä, jotka tuotetaan yhdessä New Yorkin Manhattanilla sijaitsevista 40:sta teattereista * The Broadway Theatre, teatteri, joka sijaitsee Manhattanin Broadwaylla, New Yorkissa * Broadway Theatre, Saskatoon, teatteri joka sijaitsee Saskatoonissa, Saskatchewanissa, Kanadassa Britteinsaarilla: * Broadway Theatre, Catford, teatteri joka sijaitsee Catfordissa, Lewishamissa == Kadut == Pohjois-Amerikassa: * Broadway New Yorkin Manhattanilla * Broadway, Brooklyn, New York City * Broadway, Baltimore * Broadway, Chicago * Broadway, Gary * Broadway, Los Angeles * Broadway, Miami * Broadway, Minot * Broadway, Portland, * Broadway Street, San Francisco * Broadway Avenue, Saskatoon * Broadway, Tampa * Broadway, Vancouver * Broadway, Kansas City Britteinsaarilla: * Broadway Market, Lontoo Muualla: * Broadway, New South Wales Sydneyssä, Australiassa == Elokuvat ja näytelmät == * Broadway (vuoden 1929 elokuva) * Broadway keskiyön jälkeen (), vuoden 1942 elokuvan pääosissa näyttelevät George Raft, Pat O'Brien, Janet Blair ja Broderick Crawford * Broadway (näytelmä), kirjoittaneet ja ohjanneet George Abbott sekä Philip Dunning == Paikat == Pohjois-Amerikassa * Broadway, New Jersey * Broadway, North Carolina * Broadway, Nova Scotia * Broadway, Virginia Britteinsaarilla: * Broadway, London * Broadway, Somerset * Broadway, Worcestershire * Broadway, County Wexford, Irlanti Muualla: * Broadway, Chennai, Intia * Broadway Shopping Centre, New South Wales, Australia * Broadway on the Mall, Brisbane, Queensland, Australia == Musiikki == *Broadway, Renée Flemingin studioalbumi vuodelta 2018 *"Broadway" (Goo Goo Dollsin kappale), kappale vuoden 1998 albumilta Dizzy Up the Girl * "Broadway" (Sébastien Tellierin kappale), kappale Sébastien Tellierin vuoden 2004 albumilta Politics * "Broadway", Alison Kraussin esittämä kappale vuoden 1995 albumilta Now That I've Found You: A Collection * Broadway Records, levy-yhtiö == Graafinen suunnittelu == * Broadway, Morris Fuller Bentonin suunnittelema Art Deco -tyylinen kirjasintyyppi
Uncensored

Uncensored on Mötley Crüen vuonna 1986 julkaisema kotivideo. Se sisältää Los Angelesissa kuvattuja yhtyeen haastatteluja sekä 5 musiikkivideota. Näiden lisäksi väläytetään kahta ennenjulkaisematonta videota yhtyeen live- esityksistä kappaleista ”Take Me to the Top” ja ”Public Enemy #1”. Videota ei ole uudelleenjulkaistu DVD:llä. == Musiikkivideot == # "Live Wire" # "Looks That Kill" # "Too Young to Fall in Love" # "Smokin’ in the Boys Room" # "Home Sweet Home" ==Henkilöt== ===Yhtye=== * Vince Neil - laulu * Mick Mars - kitara * Nikki Sixx - bassokitara * Tommy Lee - rummut Luokka:Mötley Crüe
INRI (Psyclon Ninen albumi)

__NOTOC__ INRI on Psyclon Ninen toinen studioalbumi, joka julkaistiin 26. huhtikuuta 2005. Albumin nimi tulee latinasta, ja tarkoittaa suomennettuna "Jeesus Nasaretilainen, Juutalaisten kuningas". Albumin kappaleet ovat sanoituksiltaan synkkiä, ja aihepiirinä toimivat uskonnot. Albumin kansikuva on jouduttu vaihtamaan, koska se sisälsi liikaa alastomuutta, eikä myynti olisi ollut mahdollista kuin Euroopassa. Nyt levyn kannessa onkin nähtävissä yhtyeen logo, jonka alla veriset siivet. == Kappaleet == # # # # # # # # # # # # # == Kokoonpano == * Nero Bellum – laulu, kitara * Eric Gottesman – laulu, bassokitara * Josef Haresy – syntetisaattori * Marisa Lenhardt – laulu kappaleessa "Requiem for the Christian Era" == Lähteet == Luokka:Vuoden 2005 albumit Luokka:Psyclon Ninen albumit
Ísafjarðarbær

Ísafjarðarbær on kunta pohjoisessa Islannissa Länsivuonoilla. Kunnassa asuu 3 840 ihmistä (1. tammikuuta 2022) ja sen pinta-ala on 2 416 km2. Kunta muodostettiin vuonna 1996 Flateyrarhreppurin, Ísafjörðurin, Mosvallahreppurin, Mýrahreppurin, Suðureyrarhreppurin ja Þingeyrarhreppurin kunnista. == Lähteet == Luokka:Islannin kunnat
Porkka Playboys

Porkka Playboys on suomalainen katusoittajista koostuva yhtye, joka perustettiin vuonna 2006 porilaisen vapaan ammattiteatteriryhmä Rakastajat- teatterin stand up -klubien (Rakastajien Ratto-klubi) housebändiksi. Tuolloin kyseessä oli duo, jonka jäsenet olivat Jami Westergård ja Niko Huttunen. Duo esitti cover-kappaleita polkuharmoonisäestyksellä. Myöhemmin mukaan tulivat Joona Kukkola sekä Petteri Hyvärinen ja bändi irtautui Rakastajat-teatterista. Porkka Playboys esiintyi kadulla ensimmäisen kerran Porissa kesällä 2008. Tuolloin soitinvalikoima oli jo muuttunut - nelikko lauloi kolmi- ja neliäänisesti sekä polkuharmoonien sijaan soitti mm. harmonikkakotelosta rakennettuja rumpuja, kitaraa, mandoliinia, hanuria, saksofonia, trumpettia, melodikaa sekä erinäisiä rytmisoittimia. Porkka Playboys voitti Faces- festivaaleilla järjestetyn katusoiton Suomen mestaruuden vuonna 2009. Porkka Playboys sai maailmanlaajuista huomiota 8.6.2011 YouTubessa julkaisemansa, ruosteisessa Volkswagen Polossa keskellä syksyistä peltomaisemaa kuvatun Bohemian Rhapsody -videon (alkuperäisesittäjä Queen) myötä. Alkuperäisidea videoon tuli Ilkka Toloselta ja videon kuvasi sekä ohjasi Antti Koivisto. Porkka Playboys on julkaissut myös Ace of Spades -videon (alkuperäisesittäjä Motörhead). Nimensä yhtye on ottanut Porin Pormestarinluodon kaupunginosan lempinimestä. == Jäsenet == *Niko Huttunen *Petteri Hyvärinen *Joona Kukkola *Jami Westergård == Aiheesta muualla == *http://www.porkkaplayboys.com Luokka:Suomalaiset yhtyeet Luokka:Internet-ilmiöt
Crwn Thy Frnicatr

__NOTOC__ Crwn Thy Frnicatr on Psyclon Ninen kolmas studioalbumi, joka julkaistiin 23. lokakuuta 2006. Albumin kannessa lukee englanniksi "All those who stand before me shall be judged." (suom. Kaikki edessäni seisovat tullaan tuomitsemaan.) == Kappaleet == # # # # # # # # # # # # "Evangelium Di Silenti" on Metropolis Recordsin julkaisussa piilotettu kappale, joka alkaa 8:54 kohtalla "The Purging (A Revelation of Pain)" kappaletta, yli 4 minuutin hiljaisuuden jälkeen. == Kokoonpano == * Nero Bellum – laulu, kitara * Josef Heresy – kitara, syntentisaattori * Rotny Ford – kitara, syntentisaattori * Filip Abbey – rummut == Lähteet == Luokka:Vuoden 2006 albumit Luokka:Psyclon Ninen albumit
Danica Radojčić

Danica Radojičić (; s. 9. elokuuta 1989 Belgrad, Serbian sosialistinen tasavalta, Jugoslavia) (taiteilijanimeltään Nina) on serbialainen laulaja. Nina edusti Serbiaa Eurovision laulukilpailussa 2011 kappaleella "Čaroban" ja sijoittui 14. sijalle 85 pisteellä.RTS:n sivuilla 28.2.2011 serbiaksi, viitattu 29.7.2012 ==Lähteet== Luokka:Serbialaiset laulajat Luokka:Serbian euroviisuedustajat Luokka:Vuoden 2011 euroviisuedustajat Luokka:Vuonna 1989 syntyneet Luokka:Elävät henkilöt
Ida Godenhjelm

Ida Gustava Godenhjelm (o.s. Lindroos; 1. heinäkuuta 1837 Helsinki – 26. kesäkuuta 1913 Helsinki) oli suomalainen opettaja. Godenhjelmin vanhemmat olivat tullipäällysmies Abraham Lindroos ja Gustafva Laurén. Hän kävi Helsingissä yksityistä tyttöoppilaitosta. Häntä ei voitu ottaa Helsingin ruotsalaiseen tyttökouluun, koska hänellä ei ollut säätyläistaustaa. Hän opiskeli myös itsekseen, valmistuen opettajaksi ja työskennellen Aurora Karamzinin ylläpitämässä lastenkodissa. Karamzin kustansi hänelle opintomatkan Saksaan 1861–1862. Sieltä palattuaan hän perusti lastentarhan ja pienten lasten koulun Friedrich Fröbelin järjestelmän mukaisesti. Vuonna 1867 hän meni naimisiin Bernhard Fredrik Godenhjelmin kanssa, omaksui suomalaiskansallisia ajatuksia ja suomen kielen sekä perusti miehensä kanssa Helsinkiin ensimmäisen suomenkielisen tyttökoulun 1869. Siihen liitettiin vuonna 1881 Suomalainen jatko-opisto ja toimi siellä vuoteen 1905. Godenhjelm toimi opettajana ja opettajaharjoittelijoiden ohjaajana näissä oppilaitoksissa. Hän toimitti sisarensa Minnan kanssa, joka oli Julius Krohnin toinen puoliso, vuodesta 1873 vuoteen 1880 saakka suosittua Pääskynen-nimistä lastenlehteä. == Lähteet == Luokka:Suomalaiset opettajat Luokka: Suomalaiset toimittajat Luokka:Vuonna 1837 syntyneet Luokka:Vuonna 1913 kuolleet
We the Fallen

__NOTOC__ We the Fallen on Psyclon Ninen neljäs studioalbumi, joka julkaistiin 8. syyskuuta 2009. Albumilla esiintyvät ensimmäistä kertaa Psyclon Ninen uudet jäsenet Vlixx ja Jon Siren. Albumin aihepiiri keskittyy rakkauteen ja parisuhteeseen synkältä kannalta. Albumin julkaisun jälkeen vuonna 2010 yhtye hajosi laulajan Nero Bellumin huumeriippuvuuden ja huhutun huijauksen takia. == Kappaleet == # # # # # # # # # # # # == Kokoonpano == * Nero Bellum – laulu, kitara * Rotny Ford – kitara, syntentisaattori * Abbey Nex – basso, kitara * Vlixx – syntentisaattori, koskettimet * Jon Siren – rummut == Arvostelut == * Sphere: Sphere: Album review == Lähteet == Luokka:Psyclon Ninen albumit Luokka:Vuoden 2009 albumit